Sacrosancte ecclesie que est in honore Sancti Vincentii martiris, in Matisconum civitate, cui Giraldus episcopus preest. Ego, in Dei nomine, Rotardus et uxor mea Jotseldis et filius suus Rotbertus, cedimus ad ipsam casam Dei capellam nostram que est in pago Matisconensi, in agro Maciensium, in villa Vitriacum, ipsius curtilus, ubi ipsa capella est fundata in honore Sancti Leodegarii confessoris Christi; habet fines et terminationes de tribus partibus vias publicas, de quarta parte roca nativa. Et alias res que ad ipsam conjacent Sancto Vincentio tradimus, ea ratione ut unoquoque anno, festivitate Sancti Vincentii, ad usus fratrum denarios IIII persolvant, et in parata denarios XIII, et a sancto sinodo denarios IIII. Si quis donationem istam contradixerit, unciam auri componat. S. Rotart. S. Jotseld. S. Rotbert. Hactum est hoc regnante Karolo rege.